ลือกันให้แซด 17 มี.ค.
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด
17 มี.ค. 2553

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด 



สดาวุธ เตชะอุบล
... หุ้นพุ่งกระฉูด วอลุ่มทะลัก หลังกองทัพแดง ไม่รุนแรงอย่างที่กลัวกัน แรงซื้อหุ้นตัวใหญ่ดันดัชนีเขียวปี๋ ทะลุ 750 จุด ไปปิดเกือบสูงสุงที่ 752.20 จุด พุ่ง 17.37 จุด มูลค่าซื้อขาย 27,395.22 ล้านบาท
 
... ต่างชาติเดินหน้าซื้อสุทธิอีก 1,240 ล้านบาท กองทุนกลัวตกรถกระโดดซื้อหนัก 2,153 ล้านบาท พอร์ตเทรดบล.ไม่น้อยหน้าซื้อตามน้ำ 803 ล้านบาท
... เมื่อ 3 รายใหญ่ (ต่างชาติ-กองทุน-พอร์ต) สามัคคีคือพลังร่วมด้วยช่วยกันซื้ออย่างนี้ ภายใต้สถานการณ์การเมืองที่รัฐบาลคุมเสื้อแดงอยู่ ไม่มีความรุนแรง เชื่อว่าตลาดหุ้นยังไปได้ แต่ขณะเดียวกันต้องระวังการทำกำไรจากราคาหุ้นที่ขึ้นมาด้วย
... มาร์เก็ตติ้งน้ำลายหก ลูกค้าตกเครื่องบินกันเป็นแถว ใครจะไปกล้าซื้อ ทัพเสื้อแดง-รัฐบาลไม่แตกหัก ผิดคาดและจบเร็วกว่าที่คิด ได้แต่นั่งมองหุ้นขึ้นตาพริบ ๆ ด้วยความเสียดาย 
... “ภัทรียา เบญจพลชัย” เอ็มดีตลาดหุ้น ไม่หวั่นกฎหมายแปรรูปตลาดหลักทรัพย์ ไม่ได้เข้าพิจารณาครม.วานนี้ ( 16 มี.ค.) ยังไงปีนี้ก็เสร็จทัน
... ต้องระวัง เกมรายใหญ่ตีข่าวออกของ มีนักวิเคราะห์-สื่อ ร่วมมือกันเป็นทีม ยามนี้ใครพูดอะไรเชื่อยาก “เจ้า” สูญพันธ์กันหมดแล้ว 
... “เสี่ยไมค์-สดาวุธ เตชะอุบล” เปลี่ยนใจกระทันหัน เรียกประชุมบอร์ด D 1 (ดราก้อนวัน) ในวันนี้ พร้อมกดปุ่มเพิ่มทุนลุยธุรกิจอสังหา ฯ